**T A R T A L O M:**

 Old.

Tájékoztató Mosonmagyaróvár alap- és középfokú oktatásáról 141/2024. (IX.12.) Kt. 2

 I.) Volánbusz Zrt. 2024. I. féléves beszámolója az autóbusszal végzett helyi személyszállítás közszolgáltatási tevékenységre vonatkozóan 142/2024. (IX.12) Kt. 2

 II.) Javaslat a helyi autóbusz menetrend módosítására 143/2024. (IX.12.) Kt. 3

III.) Javaslat a Nagy Lajos király utcában fedett buszváró kialakítására 144/2024. (IX.12.) Kt. 3

Beszámoló a Kistérségi Egyesített Szociális Intézmény szakmai munkájáról 145/2024. (IX.12.) Kt. 4

Beszámoló az adóztatás helyzetéről - 2023. év és 2024. I. félév 146/2024. (IX.12.) Kt. 4

 Az egészségügyi alapellátás működéséről szóló 2023. évi beszámoló 147/2024. (IX.12.) Kt. 4

Tájékoztató pótelőirányzatokról 2024. április 1-jétől 2024. augusztus 31-ig terjedő időszakra vonatkozóan

 148/2024. (IX.12.) Kt. 4

Javaslat a 2024. évi költségvetés módosítására (szeptember) 149/2024. (IX.12.) Kt. 4

 Mosonmagyaróvár város településképének védelméről szóló önkormányzati rendelet módosítása 150/2024. (IX.12.) Kt. 6

Mosonmagyaróvár Társadalmi Helyzetképe című elemzés 151/2024. (IX.12.) Kt. 6

Csatlakozás a 2025. évi Bursa Hungarica Felsőoktatási Önkormányzati Ösztöndíjrendszerhez 152/2024. (IX.12.) Kt. 7

Fenntartható Városfejlesztési Stratégia – Bölcsőde- és óvodafejlesztés 153/2024. (IX.12.) Kt. 7

Ostermayer Óvoda alapító okiratának módosítása 154/2024. (IX.12.) Kt. 7

AQUA Szolgáltató Kft. ügyvezetői munkakörének betöltésére pályázat kiírása 155/2024. (IX.12) Kt. 8

Víziközművek felújítására, pótlására és beruházására vonatkozó 2025-2039. évi Gördülő Fejlesztési Terv javaslat 156/2024. (IX.12.) Kt. 8

I. Javaslat településfejlesztési megállapodás és jelzálogszerződés módosítására (Duna lakópark I. ütem)

 157/2024. (IX.12.) Kt. 9

II. Utólagos tájékoztatás a Mosonmagyaróvár, Duna lakópark mellett kialakításra kerülő telkek villamos energia ellátásához és közvilágítási hálózat létesítéséhez kiadott tulajdonosi hozzájárulásról 158/2024. (IX.12.) Kt. 10

III. Javaslat településfejlesztési megállapodás és jelzálogszerződés módosítására (Gazdász utca) 159/2024. (IX.12.) Kt. 11

Mosonmagyaróvár belterület 5765/2 hrsz. alatti ingatlan a. szántó alrészlet haszonbérleti szerződésének II. számú módosítása 160/2024. (IX.12.) Kt. 12

Javaslat konzorciumi megállapodás megkötésére – Mosonmagyaróvár, Pozsonyi út- Kapucinus utca csomópont útépítéséhez kapcsolódóan 161/2024. (IX.12.) Kt. 12

Ingóságok átadása a Mosonmagyaróvár Nagytérségi Hulladékgazdálkodási Önkormányzati Társulás részére

162/2024. (IX.12.) Kt. 13

 163/2024. (IX.12.) Kt. 13

„Mosonmagyaróvár Város Civil Társadalmáért” díj adományozása 164/2024. (IX.12.) Kt. 14

„Mosonmagyaróvár Város Kiváló Szociális Dolgozója” díj, valamint az „Önkéntes Szociális Munkáért” elismerő oklevél adományozása 165/2024. (IX.12.) Kt. 14

 166/2024. (IX.12.) Kt. 15

Az ülésen alkotott rendeletek jegyzéke 15

**A szeptember 12-i képviselő-testületi ülésen hozott határozatok**

Tárgy: **Tájékoztató Mosonmagyaróvár alap- és középfokú oktatásáról**

**141/2024. (IX.12.) Kt. határozat**

1. Mosonmagyaróvár Város Önkormányzat Képviselő-testülete a Mosonmagyaróvár alap- és középfokú oktatásáról szóló tájékoztatót a Győri Tankerületi Központ által fenntartott és működtetett intézmények vonatkozásában az előterjesztés szerinti tartalommal elfogadja.
2. A Képviselő-testület a Mosonmagyaróvár alap- és középfokú oktatásáról szóló tájékoztatót a Győri Szakképzési Centrum által fenntartott és működtetett intézmények vonatkozásában az előterjesztés szerinti tartalommal elfogadja.
3. A Képviselő-testület a Mosonmagyaróvár alap- és középfokú oktatásáról szóló tájékoztatót a Mosonmagyaróvári Német Nemzetiségi Önkormányzat által fenntartott és működtetett Mosonmagyaróvári Móra Ferenc Általános Iskola vonatkozásában az előterjesztés szerinti tartalommal elfogadja.
4. A Képviselő-testület a Mosonmagyaróvár alap- és középfokú oktatásáról szóló tájékoztatót a Piarista Gimnázium, Általános Iskola és Óvoda vonatkozásában az előterjesztés szerinti tartalommal elfogadja

Tárgy:

**I.) Volánbusz Zrt. 2024. I. féléves beszámolója az autóbusszal végzett helyi személyszállítás közszolgáltatási tevékenységre vonatkozóan**

**II.) Javaslat a helyi autóbusz menetrend módosítására**

**III.) Javaslat a Nagy Lajos király utcában fedett buszváró kialakítására**

**142/2024. (IX.12.) Kt. határozat**

1. Mosonmagyaróvár Város Önkormányzat Képviselő-testülete a Volánbusz Zrt. (székhely: 1091 Budapest, Üllői út 131., adószám: 10824346-2-44, cégjegyzékszám: 01-10-042156, képviseli: Baranyai Gergely helyi közszolgáltatás vezető és Mészáros Antal helyi közszolgáltatás csoportvezető) Mosonmagyaróvár helyi személyszállításáról szóló – a határozat mellékletét képező – 2024. I. félévre vonatkozó beszámolóját elfogadja.
2. A Képviselő-testület tudomásul veszi, hogy a helyi személyszállítás kapcsán 2024. I. félévi ellentételezési igény (34.905.886 Ft) és az ugyanezen időszakra vonatkozóan elkészített és megküldött havi elszámolások alapján megfizetett ellentételezés (32.175.984 Ft), valamint az előző évi túlfizetés (20.086.774 Ft) miatt a Volánbusz Zrt 17.356.872 Ft túlfizetést tart nyilván, mely a Közszolgáltatási szerződés XVII.6. pontja alapján a következő időszak(ok) havi előleg összegébe beszámításra kerül.

**Felelős:** Dr. Árvay István polgármester

**Határidő:** 2024. szeptember 30.

**143/2024. (IX.12.) Kt. határozat**

1. Mosonmagyaróvár Város Önkormányzat Képviselő-testülete elfogadja Mosonmagyaróvár Város helyi menetrendjének módosítását az országos menetrend módosítás bevezetésétől függően, de legkésőbb 2024. november 1-jei hatállyal az alábbiak szerint:
	1. Mária Terézia utca 4.szám alatt kialakításra kerülő új megálló menetrendbe történő beillesztése miatt a 4-es, 5-ös, 5A és 10 jelzésű vonalon közlekedő járatok menetrendje a határozat mellékletét képező menetrend szerint módosul
	2. A 10-5A vagy 5-5A jelzésű járatok:
* új járat közlekedik szabadnapokon 19:20 órakor 7B jelzéssel az Autóbusz-végállomás - Vasútállomás viszonylaton.
* új járat közlekedik szabadnapokon 19:30 órakor 10 jelzéssel a Vasútállomás - Tündérfátyol utca, lovasiskola viszonylaton.
* új járat közlekedik szabadnapokon 20:00 órakor 5A jelzéssel a Tündérfátyol utca, lovasiskola - Autóbusz-végállomás viszonylaton.
	1. 1M járat helyett 10 jelzésű és hozzá kapcsolódó 5A jelzésű járat közlekedtetése:
* munkaszüneti napokon a 19:25 órakor a Vasútállomás - Autóbusz-végállomás viszonylaton közlekedő 1M jelzésű megszüntetésre kerül.
* új járat közlekedik munkaszüneti napokon 19:25 órakor 10 jelzéssel a Vasútállomás - Tündérfátyol utca, lovasiskola viszonylaton.
* új járat közlekedik munkaszüneti napokon 20:00 órakor 5A jelzéssel a Tündérfátyol utca, lovasiskola - Autóbusz-végállomás viszonylaton.
* a munkaszüneti napokon 20:05 órakor az Autóbusz-végállomás - Vasútállomás viszonylaton közlekedő 1M jelzésű járat forgalomszervezési okok miatt 5 perccel később közlekedik.
* a munkaszüneti napokon 20:25 órakor a Vasútállomás - Autóbusz-végállomás viszonylaton közlekedő 1M jelzésű járat forgalomszervezési okok miatt 5 perccel később közlekedik.
	1. munkanapokon 6.40 órakor az Autóbusz végállomás – Vasútállomás viszonylaton közlekedő 1M jelzésű járat forgalomszervezési okok miatt 5 perccel korábban közlekedik.
1. A Képviselő-testület felkéri a polgármestert, hogy a Mária Terézia 4.szám alatt kialakításra kerülő új megálló kialakításával kapcsolatban a megállóhelyi oszlop és a KRESZ tábla kihelyezéséről intézkedjen.

**Felelős:** Dr. Árvay István polgármester

**Határidő:** 2024. szeptember 30.

**144/2024. (IX.12.) Kt. határozat**

Mosonmagyaróvár Város Önkormányzat Képviselő-testülete felkéri a Mosonmagyaróvári Polgármesteri Hivatalt, vizsgálja meg újra a Mosonmagyaróvár, Nagy Lajos király utcában a meglévő buszmegállóban fedett buszváró kialakításának lehetőségét, és amennyiben az indokolt, terjessze ismét a Képviselő-testület elé.

**Felelős:** polgármester

**Határidő:** 2024. december 15.

Tárgy:**Beszámoló a Kistérségi Egyesített Szociális Intézmény szakmai munkájáról**

**145/2024. (IX.12.) Kt. határozat**

Mosonmagyaróvár Város Önkormányzat Képviselő-testülete a Kistérségi Egyesített Szociális Intézmény 2023. augusztus 1. és 2024. július 31. közötti munkájáról szóló - előterjesztés szerinti - beszámolót elfogadja.

Tárgy: **Beszámoló az adóztatás helyzetéről - 2023. év és 2024. I. félév**

**146/2024. (IX.12.) Kt. határozat**

Mosonmagyaróvár Város Önkormányzat Képviselő-testülete az adóztatás 2023. évi és 2024. I. félévi helyzetéről szóló – előterjesztés szerinti – beszámolót elfogadja

Tárgy: **Az egészségügyi alapellátás működéséről szóló 2023. évi beszámoló**

**147/2024. (IX.12.) Kt. határozat**

Mosonmagyaróvár Város Önkormányzat Képviselő-testülete az előterjesztés szerinti tartalommal elfogadja az egészségügyi alapellátás működéséről szóló 2023. évi beszámolót.

Tárgy:**Az Önkormányzat 2024. évi költségvetéséről szóló önkormányzati rendelet módosítása 2024. június 30-i állapot szerint**

**148/2024. (IX.12.) Kt. határozat**

Mosonmagyaróvár Város Önkormányzat Képviselő-testülete az Önkormányzat részére 2024. április 1. – 2024. augusztus 31. közötti időszakban folyósított pótelőirányzatokról szóló tájékoztatót az előterjesztésben foglaltak szerint elfogadja.

Tárgy: **Javaslat a 2024. évi költségvetés módosítására (szeptember)**

**149/2024. (IX.12.) Kt. határozat**

1. Mosonmagyaróvár Város Önkormányzat Képviselő-testülete elrendeli az Önkormányzat 2024. évi költségvetéséről szóló 1/2024. (II. 16.) önkormányzati rendelet – továbbiakban: költségvetési rendelet – módosítás előkészítését az alábbiak szerint:

Önkormányzat költségvetésében:

|  |  |  |  |  |
| --- | --- | --- | --- | --- |
| **Fejlesztési célú források K6, K7, Dologi kiadások K3, Finanszírozási kiadások K9** |  **Eredeti előirányzat**  |  **Módosított előirányzat**  |  **Módosítás mértéke**  |  **Módosítás utáni előirányzat**  |
| *Út, járda, csomópont és parkolók építése, tervezése, engedélyezése, kivitelezése Cofog 045120, K6* | 508 000 000 Ft | 808 000 000 Ft | -7 000 000 Ft | 664 024 138 Ft |
| -100 000 000 Ft |
| -3 975 862 Ft |
| -10 000 000 Ft |
| -8 000 000 Ft |
| - 15 000 000 Ft |
| *Általános karbantartási keret Cofog 013350, K3* | 25 400 000 Ft | 25 400 000 Ft | 7 000 000 Ft | 32 400 000 Ft |
| *Marás-aszfaltozás, járdák felújítása Cofog 045120* | 152 400 000 Ft | 232 400 000 Ft | 100 000 000 Ft | 332 400 000 Ft |
| *Játszótérrel kapcsolatos beruházások Cofog 066010, K6* | 31 750 000 Ft | 46 750 000 Ft | 3 975 862 Ft | 50 725 862 Ft |
| *Önkormányzati intézmények felújítása Cofog 013350, K71* | 50 000 000 Ft | 113 080 976 Ft | 10 000 000 Ft | 123 080 976 Ft |
| *Önkormányzati intézmények beruházása Cofog 013350, K62* | 31 750 000 Ft | 41 750 000 Ft | 8 000 000 Ft | 49 750 000 Ft |
| *Polgármesteri Hivatal intézményfinanszírozás Cofog 018030, K915* | 1.031.100.835 Ft | 1.091.957.947 Ft | 15 000 000 Ft | 1.106.957.947 Ft |
| **Mindösszesen:** | **1 830 400 835 Ft** | **2 359 338 923 Ft** | **-143 975 862 Ft** | **2 359 338 923 Ft** |
|  **+ 143 975 862 Ft** |

Polgármesteri Hivatal költségvetésében:

|  |  |  |  |  |
| --- | --- | --- | --- | --- |
| **Intézmény** | **Eredeti előirányzat**  | **Módosított előirányzat 2024.06.30-i állapot szerint** | **Módosítás összege** | **Módosítás utáni előirányzat** |
| Polgármesteri Hivatal, irányítószervi támogatás Cofog 018030, B816 | 1 031 100 835 Ft | 1 091 957 947 Ft | 15 000 000 Ft | 1 106 957 947 Ft |
| Polgármesteri Hivatal, Hivatal épületének felújítása Cofog 011130, K7 | 0 Ft | 0 Ft | 15 000 000 Ft | 15 000 000 Ft |
| **Összesen bevétel változás** |  |  | **15 000 000 Ft** |  |
| **Összesen kiadás változás** |  |  | **15 000 000 Ft** |  |

Az előirányzat módosításokkal a költségvetés főösszege és a kötelezően, valamint az önként vállalt feladatok aránya sem változik.

A Képviselő-testület utasítja a Polgármestert, hogy a változások átvezetéséről gondoskodjon a költségvetési rendelet soron következő módosításáig.

Az átcsoportosítás a rendelet következő mellékleteit érinti: 1., 2., 5., 7.,10., 13., 14., 17.

Felelős: Dr. Árvay István polgármester

Határidő: 2024. november 30.

Tárgy: **Mosonmagyaróvár város településképének védelméről szóló önkormányzati rendelet módosítása**

**150/2024. (IX.12.) Kt. határozat**

Mosonmagyaróvár Város Önkormányzat Képviselő-testülete a Mosonmagyaróvár város településképének védelméről szóló 42/2017. (XII. 18.) önkormányzati rendelet (továbbiakban: Rendelet) módosításával kapcsolatban az alábbi döntést hozza:

1. A Rendeletből hatályon kívül kell helyezni minden olyan rendelkezést, mellékletet, függeléket, amely a helyi természetvédelemmel kapcsolatos előírást, ábrázolást tartalmaz.
2. A Főépítészi feljegyzés alapján megalapozó vizsgálat és alátámasztó javaslat készítése nem szükséges. A módosítások a helyi építészeti értékvédelmet nem érintik, így értékvizsgálat készítése sem szükséges.
3. A Rendelet módosítása magasabb szintű jogszabállyal ellentétes rendelkezések miatt történik, így a véleményezési szakaszban kizárólag az állami főépítész nyilatkozatát kell megkérni.
4. A véleményezési eljárást az E-TÉR rendszer használatával kell lefolytatni
5. A Főépítészi feljegyzés a határozat 1. mellékletét képezi.

**Felelős:** Dr. Árvay István polgármester

**Határidő:** 2024. november 1.

Tárgy:**Mosonmagyaróvár Társadalmi Helyzetképe című elemzés**

**151/2024. (IX.12.) Kt. határozat**

Mosonmagyaróvár Város Önkormányzat Képviselő-testülete a Központi Statisztikai Hivatal által készített, Mosonmagyaróvár Társadalmi Helyzetképe című elemzést az előterjesztés melléklete szerinti tartalommal tudomásul veszi.

Tárgy:**Csatlakozás a 2025. évi Bursa Hungarica Felsőoktatási Önkormányzati Ösztöndíjrendszerhez**

**152/2024. (IX.12.) Kt. határozat**

1. Mosonmagyaróvár Város Önkormányzata a 2025. évi Bursa Hungarica Felsőoktatási Önkormányzati Ösztöndíjrendszerhez csatlakozni kíván, amennyiben a pályázat kiírására jogosult Nemzeti Kulturális Támogatáskezelő a 2025. évi pályázatát közzéteszi. Amennyiben a pályázat kiírása megtörténik, Mosonmagyaróvár Város Önkormányzat Képviselő-testülete felhatalmazza Dr. Árvay István polgármestert, hogy a csatlakozási nyilatkozatot aláírja, és azt a Nemzeti Kulturális Támogatáskezelő részére megküldje.

**Felelős:** Dr. Árvay István polgármester

**Határidő:** a pályázat kiírását követően a pályázati kiírásban megjelölt határidő

1. Mosonmagyaróvár Város Önkormányzata a felsőoktatásban tanuló mosonmagyaróvári hallgatók Bursa Hungarica Felsőoktatási Önkormányzati Ösztöndíjrendszerben történő szociális támogatására az Önkormányzat 2025. évi költségvetésében hétmillió forint kiadási előirányzat tervezését irányozza elő.

**Felelős:** Dr. Árvay István polgármester

**Határidő:** a 2025. évi költségvetés jóváhagyása

Tárgy:**Fenntartható Városfejlesztési Stratégia – Bölcsőde- és óvodafejlesztés**

**153/2024. (IX.12.) Kt. határozat**

1. Mosonmagyaróvár Város Önkormányzat Képviselő-testülete jóváhagyja a TOP\_Plusz 3.4.1-23 Fenntartható humán infrastruktúra fejlesztése pályázati felhívásra pályázat benyújtását, Bölcsőde- és óvodafejlesztés címmel.
2. Mosonmagyaróvár Város Önkormányzat Képviselő-testülete felhatalmazza a polgármestert a Támogatási szerződés, valamint a pályázat kapcsán felmerülő egyéb dokumentumok aláírására.

**Felelős:** Dr. Árvay István polgármester

**Határidő:** 2024. szeptember 30.

Tárgy:**Ostermayer Óvoda alapító okiratának módosítása**

**154/2024. (IX.12.) Kt. határozat**

1. Mosonmagyaróvár Város Önkormányzat Képviselő-testülete az Ostermayer Óvoda Módosító okiratát a törzskönyvi nyilvántartásba történő bejegyzés napjával a határozat 1. melléklete *(jelen előterjesztés 1. melléklete)* szerinti tartalommal elfogadja.

A Képviselő-testület a módosításokkal egységes szerkezetbe foglalt alapító okiratot jelen határozat 2. melléklete *(előterjesztés 2. melléklete)* szerinti tartalommal jóváhagyja.

1. Mosonmagyaróvár Város Önkormányzat Képviselő-testülete felkéri a polgármestert, hogy gondoskodjon az alapító okirat módosításával kapcsolatos intézkedések megtételéről, a törzskönyvi bejegyzéssel kapcsolatban esetlegesen felmerülő további hiánypótlások teljesítésére és az egyéb szükséges dokumentumok aláírására és kiadására.

**Felelős:** Dr. Árvay István polgármester

**Határidő:** 2024. szeptember 30.

Tárgy: **AQUA Szolgáltató Kft. ügyvezetői munkakörének betöltésére pályázat kiírása**

**155/2024. (IX.12.) Kt. határozat**

Mosonmagyaróvár Város Önkormányzat Képviselő-testülete javasolja az AQUA Szolgáltató Kft. taggyűlésének, hogy a határozat mellékletét képező, az ügyvezetői munkakör betöltésére vonatkozó pályázati felhívást fogadja el.

A Képviselő-testület felhatalmazza a polgármestert, hogy a társaság taggyűlésén a Képviselő-testület álláspontját képviselje, és a pályázati felhívás elfogadásáról szavazzon.

**Felelős:** Dr. Árvay István polgármester

**Határidő:** 2024. szeptember 25.

Tárgy: **Víziközművek felújítására, pótlására és beruházására vonatkozó 2025-2039. évi Gördülő Fejlesztési Terv javaslat**

**156/2024. (IX.12.) Kt. határozat**

1. Mosonmagyaróvár Város Önkormányzat Képviselő-testülete - mint ellátásért felelős - a víziközmű-szolgáltatásról szóló 2011. évi CCIX. törvény 11. § (2) bekezdése alapján megbízza az AQUA Szolgáltató Kft.-t (székhely: 9200 Mosonmagyaróvár, Timföldgyári út 4., adószám: 11130682-2-08, képviseli: Csapó Imre ügyvezető) a víziközművek felújítására, pótlására és beruházására a 2025-2039. évekre vonatkozó gördülő fejlesztési terv elkészítésével az általa üzemeltetett Mosonmagyaróvár-Jánossomorja vízellátó rendszer (MJ-IV) VKR - 11-04783-1-008-00-00 és Mosonmagyaróvári szennyvízelvezető és tisztító rendszer (MM-SZV) VKR - 21-04783-1-005-00-06 vonatkozásában.
2. A Képviselő-testület megbízza az AQUA Szolgáltató Kft. ügyvezetőjét, hogy helyette és képviseletében önállóan eljárjon és a gördülő fejlesztési tervekkel kapcsolatos valamennyi dokumentumot, beadványt és nyilatkozatot önállóan megtegyen.
3. Képviselő-testület megbízza az AQUA Szolgáltató Kft. ügyvezetőjét, hogy amennyiben a későbbiekben szükségessé válik, a már jóváhagyott 2025-2039. évekre vonatkozó gördülő fejlesztési tervek módosításait megtegye. Ehhez kapcsolódóan valamennyi módosítási javaslatot, dokumentumot, beadványt és nyilatkozatot önállóan megtegyen és a Magyar Energetikai és Közmű-szabályozási Hivatal felé teljeskörűen eljárjon.
4. A Képviselő-testület kikötés nélkül jóváhagyja az AQUA Szolgáltató Kft. által készített, a víziközművek felújítására, pótlására és beruházására vonatkozó 2025-2039. évi gördülő fejlesztési tervet.
5. A Képviselő-testület megbízza az AQUA Szolgáltató Kft. ügyvezetőjét, hogy nyújtsa be a Magyar Energetikai és Közmű-szabályozási Hivatal részére a víziközmű-rendszerek 2025-2039. évi gördülő fejlesztési tervét.
6. A Képviselő-testület felkéri a Polgármestert, hogy a döntésről a határozat megküldésével értesítse az AQUA Szolgáltató Kft.-t, egyben felhatalmazza a határozatban foglaltak végrehajtásához szükséges meghatalmazás aláírására.

**Felelős:** Csapó Imre ügyvezető a 2.,3., 5. pontok vonatkozásában

**Határidő:** 2024. szeptember 30.

**Felelős:** Dr. Árvay István polgármester a 6. pont vonatkozásában

**Határidő:** 2024. szeptember 23.

Tárgy:

**I. Javaslat településfejlesztési megállapodás és jelzálogszerződés módosítására (Duna lakópark I. ütem)**

**II. Utólagos tájékoztatás a Mosonmagyaróvár, Duna lakópark mellett kialakításra kerülő telkek villamos energia ellátásához és közvilágítási hálózat létesítéséhez kiadott tulajdonosi hozzájárulásról**

**III. Javaslat településfejlesztési megállapodás és jelzálogszerződés módosítására (Gazdász utca)**

**157/2024. (IX.12.) Kt. határozat**

1. Mosonmagyaróvár Város Önkormányzat Képviselő-testülete hozzájárul ahhoz, hogy az **IMOVILLE Korlátolt Felelősségű Társasággal** (székhely: 9200 Mosonmagyaróvár, 48-as tér 1., adószám: 25285084-2-08, cégjegyzékszám: 08-09-027208, KSH szám: 25285084-6810-113-08, képviseli: Hunyaddobrai Zoltán ügyvezető) **VFO/693-8/2023. ügyiratszám alatt** megkötött településfejlesztési megállapodás, valamint jelzálogszerződés ismét módosításra kerüljön a határozat *melléklete* szerinti tartalommal.
2. A Képviselő-testület felhatalmazza a Polgármestert, hogy az 1. pontban foglalt megállapodás módosítást aláírja, valamint az ehhez kapcsolódó eljárás során a szükséges jognyilatkozatokat megtegye.
3. A Képviselő-testület megállapítja, hogy a településfejlesztési megállapodás, valamint a jelzálogjog szerződés 2. számú módosításával kapcsolatban az Önkormányzatnak költsége nem merül fel.

**Felelős:** Dr. Árvay István polgármester

**Határidő:** 2024. szeptember 15.

**158/2024. (IX.12.) Kt. határozat**

Mosonmagyaróvár Város Önkormányzat Képviselő-testülete tudomásul veszi **az E.ON Észak-dunántúli Áramhálózati Zrt.** (9027 Győr, Kandó K. u. 11-13**.) beruházó** részére a **Galazka Tibor e.v** (9242 Jánossomorja, Sipőcz István u.7.) **tervező által készített** ID: D1005817 tervszámú **Mosonmagyaróvár, Duna lakóparkban kialakításra kerülő telkek villamos energia ellátása és közvilágítási hálózat létesítése kiviteli terv** 2024.02. dátumú, Ge-1.1-Ge-1.5. rajzszámú nyomvonalrajzok alapján **a Mosonmagyaróvár, Duna lakópark mellett kialakításra kerülő telkek villamos energia ellátása és közvilágítási hálózat létesítéséhez 2024.09.05-én kiadott, VFO/856-6/2024. ügyiratszámú** **módosított** **tulajdonosi hozzájárulásra vonatkozó utólagos tájékoztatást a** Mosonmagyaróvár Város Önkormányzata tulajdonában **lévő alábbi ingatlanok igénybevételével:**

|  |  |  |
| --- | --- | --- |
| **HRSZ** | **Tulajdonosa** | **Megnevezése** |
| Mosonmagyaróvár külterület 0334/108 | Mosonmagyaróvár Város Önkormányzata | kivett önkormányzati közút |
| Mosonmagyaróvár belterület 9017 | Mosonmagyaróvár Város Önkormányzata | kivett út |
| Mosonmagyaróvár belterület 9030 | Mosonmagyaróvár Város Önkormányzata | kivett út |
| Mosonmagyaróvár belterület 9041 | Mosonmagyaróvár Város Önkormányzata | kivett út |
| Mosonmagyaróvár belterület 9390/41 | Mosonmagyaróvár Város Önkormányzata | kivett közterület |
| Mosonmagyaróvár belterület 9390/1 | Mosonmagyaróvár Város Önkormányzata | kivett közterület |
| Mosonmagyaróvár belterület 9285 | Mosonmagyaróvár Város Önkormányzata | kivett közterület |
| Mosonmagyaróvár belterület 9379 | Mosonmagyaróvár Város Önkormányzata | kivett önkormányzati közút |
| Mosonmagyaróvár belterület 9606 | Mosonmagyaróvár Város Önkormányzata | kivett önkormányzati közút |
| Mosonmagyaróvár belterület 9609 | Mosonmagyaróvár Város Önkormányzata | kivett önkormányzati közút |
| Mosonmagyaróvár belterület 9626 | Mosonmagyaróvár Város Önkormányzata | kivett önkormányzati közút |
| Mosonmagyaróvár belterület 9645 | Mosonmagyaróvár Város Önkormányzata | kivett önkormányzati közút |
| Mosonmagyaróvár belterület 9666 | Mosonmagyaróvár Város Önkormányzata | kivett önkormányzati közút |
| Mosonmagyaróvár belterület 9694 | Mosonmagyaróvár Város Önkormányzata | kivett önkormányzati közút |
| Mosonmagyaróvár belterület 9746 | Mosonmagyaróvár Város Önkormányzata | kivett önkormányzati közút |
| Mosonmagyaróvár belterület 9747 | Mosonmagyaróvár Város Önkormányzata | kivett önkormányzati közút |
| Mosonmagyaróvár belterület 9739 | Mosonmagyaróvár Város Önkormányzata | kivett önkormányzati közút |
| Mosonmagyaróvár belterület 9730 | Mosonmagyaróvár Város Önkormányzata | kivett önkormányzati közút |
| Mosonmagyaróvár belterület 9713 | Mosonmagyaróvár Város Önkormányzata | kivett önkormányzati közút |
| Mosonmagyaróvár belterület 9766 | Mosonmagyaróvár Város Önkormányzata | kivett önkormányzati közút |
| Mosonmagyaróvár belterület 9785 | Mosonmagyaróvár Város Önkormányzata | kivett önkormányzati közút |
| Mosonmagyaróvár belterület 9797 | Mosonmagyaróvár Város Önkormányzata | kivett önkormányzati közút |
| Mosonmagyaróvár belterület 9798 | Mosonmagyaróvár Város Önkormányzata | kivett közpark |
| Mosonmagyaróvár belterület 9803 | Mosonmagyaróvár Város Önkormányzata | kivett önkormányzati közút |
| Mosonmagyaróvár belterület 9822 | Mosonmagyaróvár Város Önkormányzata | kivett önkormányzati közút |
| Mosonmagyaróvár belterület 9841 | Mosonmagyaróvár Város Önkormányzata | kivett önkormányzati közút |
| Mosonmagyaróvár belterület 9757 | Mosonmagyaróvár Város Önkormányzata | kivett önkormányzati közút |
| Mosonmagyaróvár belterület 9680 | Mosonmagyaróvár Város Önkormányzata | kivett önkormányzati közút |

Mosonmagyaróvár Város Önkormányzat Képviselő-testületeegyúttal tudomásul veszi, hogy a VFO/856-6/2024. ügyiratszámon kiadott tulajdonosi hozzájárulással a VFO/856-3/2024. ügyiratszámon kiadott tulajdonosi hozzájárulás hatályon kívül helyezésre került.

**159/2024. (IX.12.) Kt. határozat**

1. Mosonmagyaróvár Város Önkormányzat Képviselő-testülete hozzájárul ahhoz, hogy az **IMOVILLE Korlátolt Felelősségű Társasággal** (székhely: 9200 Mosonmagyaróvár, 48-as tér 1., adószám: 25285084-2-08, cégjegyzékszám: 08-09-027208, KSH szám: 25285084-6810-113-08, képviseli: Hunyaddobrai Zoltán ügyvezető) **VFO/231-5/2023. ügyiratszám alatt** megkötött településfejlesztési megállapodás és jelzálogszerződés módosításra kerüljön a határozat *melléklete* szerinti tartalommal.

2. A Képviselő-testület felhatalmazza a Polgármestert, hogy az 1. pontban foglalt megállapodás módosítást aláírja, valamint az ehhez kapcsolódó eljárás során a szükséges jognyilatkozatokat megtegye.

3. A Képviselő-testület megállapítja, hogy a településfejlesztési megállapodás, valamint a jelzálogjog szerződés 1. számú módosításával kapcsolatban az Önkormányzatnak költsége nem merül fel.

**Felelős:** Dr. Árvay István polgármester

**Határidő:** 2024. szeptember 15.

Tárgy: **Mosonmagyaróvár belterület 5765/2 hrsz. alatti ingatlan a. szántó alrészlet haszonbérleti szerződésének II. számú módosítása**

**160/2024. (IX.12.) Kt. határozat**

1. Mosonmagyaróvár Város Önkormányzat Képviselő-testülete hozzájárul ahhoz, hogy az Önkormányzat kizárólagos tulajdonában lévő, Mosonmagyaróvár belterület 5765/2 helyrajzi számon nyilvántartott, 14 ha 1496 m2 térmértékű, szántó, erdő és rét művelési ágú, mindösszesen 222,23 AK értékű földrészletben fennálló **7 ha 4546 m2 nagyságú, 4. minőségi osztályú, szántó művelési ágú** területrészre vonatkozóan Mosonmagyaróvár Város Önkormányzata (mint haszonbérbeadó) és Dr. Kocsis Gábor (mint haszonbérlő) között 2018. szeptember 28-án aláírt Haszonbérleti szerződés II. számú módosítására kerüljön sor jelen határozat *melléklete* szerinti tartalommal.
2. A Képviselő-testület felhatalmazza a Polgármestert, hogy az 1) pont szerinti ingatlanrészre vonatkozó haszonbérleti szerződés módosítását aláírja – tekintettel a nemzeti vagyonról szóló 2011. évi CXCVI. törvény vonatkozó rendelkezéseire is –, valamint az ahhoz kapcsolódó és a szükséges intézkedéseket, továbbá jognyilatkozatokat megtegye.

**Felelős:** Dr. Árvay István polgármester

**Határidő:** 2024. szeptember 30.

Tárgy: **Javaslat konzorciumi megállapodás megkötésére – Mosonmagyaróvár, Pozsonyi út- Kapucinus utca csomópont útépítéséhez kapcsolódóan**

**161/2024. (IX.12.) Kt. határozat**

1. Mosonmagyaróvár Város Önkormányzat Képviselő-testülete hozzájárul ahhoz, hogy a Mosonmagyaróvár, Pozsonyi út – Kapucinus utca csomópont építésével kapcsolatosan az Önkormányzat a Magyar Közút Nonprofit Zrt.-vel (székhely: 1024 Budapest, Fényes Elek utca 7-13., cégjegyzékszám: 01-10-046265, adószám: 14605749-2-4) konzorciumi együttműködési megállapodást kössön a határozat *melléklete* szerinti tartalommal.
2. A Képviselő-testület felhatalmazza a Polgármestert az 1) pont szerinti megállapodás aláírására, valamint a szükséges egyéb intézkedések és jognyilatkozatok megtételére.
3. A Képviselő-testület megállapítja, hogy a konzorciumi megállapodás megkötésével kapcsolatban az Önkormányzatnak költsége nem merül fel.

**Felelős:** Dr. Árvay István polgármester

**Határidő:** 2024. szeptember 30.

Tárgy: **Ingóságok átadása a Mosonmagyaróvár Nagytérségi Hulladékgazdálkodási Önkormányzati Társulás részére**

**162/2024. (IX.12.) Kt. határozat**

1. Mosonmagyaróvár Város Önkormányzat Képviselő-testülete akként határoz, hogy Mosonmagyaróvár Város Önkormányzata tulajdonában álló következő azonosítókkal rendelkező ingóságókat Mosonmagyaróvár Nagytérségi Hulladékgazdálkodási Önkormányzati Társulás részére határozatlan időre, 2024. szeptember 25. napjától térítésmentesen használatba adja azzal, hogy az ingóságok használatával kapcsolatos költségek viseléséről a Társulás a saját költségvetéséből gondoskodik:

- Notebook Dell Vostro 3500 i5, 8GB, 512GB +Win10

- Mobiltelefon Apple iPhone 14 128GB+ kieg

2. Mosonmagyaróvár Város Önkormányzat Képviselő-testülete felhatalmazza Mosonmagyaróvár Város Alpolgármesterét az ingyenes használatba adással kapcsolatos jogügylet lebonyolítására, a szerződés megkötésére.

**Felelős:** alpolgármester

**Határidő:** 2024. szeptember 25.

**163/2024. (IX.12.) Kt. határozat**

1. Mosonmagyaróvár Város Önkormányzat Képviselő-testülete hozzájárul ahhoz, hogy a Mosonmagyaróvári Polgármesteri Hivatal tulajdonában álló, következő azonosítókkal rendelkező gépjárművet Mosonmagyaróvár Nagytérségi Hulladékgazdálkodási Önkormányzati Társulásnak határozatlan időre, 2024. szeptember 25. napjától térítésmentesen üzemeltetésre átadja azzal, hogy az ingóság használatával kapcsolatos költségek viseléséről a Társulás saját költségvetéséből gondoskodik:

- Eurotax kód: 8876H034

- gépjármű márka: VOLVO

- gépjármű modell: XC60 Dies 2017-2021

- gépjármű típusa: XC60 2.0 [B5] MHEV Momentum Pro AWD Geartronic

- első forgalomba helyezés 2020.02.

- gyártási év: 2019.02.01.-2020.03.31.

- jármű kora: 56 hónap

- futásteljesítmény: 125.000 km

- hengerűrtartalom: 1969 cm3

- teljesítmény:173kW

- motortípus: Hibrid-Diesel/elektromos

- sebességváltó fajtája: 8 fokozatú, automata

1. Mosonmagyaróvár Város Önkormányzat Képviselő-testülete hozzájárul ahhoz, hogy a Mosonmagyaróvári Polgármesteri Hivatal tulajdonában álló, következő azonosítókkal rendelkező ingóságókat határozatlan időre, 2024. szeptember 25. napjától térítésmentesen Mosonmagyaróvár Nagytérségi Hulladékgazdálkodási Önkormányzati Társulás részére használatba átadja azzal, hogy az ingóságok használatával kapcsolatos költségek viseléséről a Társulás saját költségvetéséből gondoskodik:

- Nyomtató HP LaserJet Pro M1212nf mfp

- Notebook Lenovo ThinkPad T480 20L6CTO1WW Rx 14\"/i5-8250U 1,6GHz/8GB8256GB

- Dokkoló Lenovo ThinkPad Dock - Basic, 90W, EU (T480) 40AG0090EU

- Monitor Lenovo Thinkvision T24i 23,8\"FHD IPS

1. Mosonmagyaróvár Város Önkormányzat Képviselő-testülete felhatalmazza a Mosonmagyaróvár Város Címzetes Főjegyzőjét az ingyenes használatba, üzemeltetésbe adással kapcsolatos jogügylet lebonyolítására, a szerződés megkötésére.
2. Mosonmagyaróvár Város Önkormányzat Képviselő-testülete felkéri Mosonmagyaróvár Nagytérségi Hulladékgazdálkodási Önkormányzati Társulás elnökét, hogy a gépjármű üzembentartói jogának hatósági nyilvántartásba történő bejegyzéséről gondoskodjon.

**Felelős:** elnök

 címzetes főjegyző

**Határidő:** 2024. szeptember 25.

Tárgy: **„Mosonmagyaróvár Város Civil Társadalmáért” díj adományozása**

**164/2024. (IX.12.) Kt. határozat**

Mosonmagyaróvár Város Önkormányzat Képviselő-testülete „Mosonmagyaróvár Város Civil Társadalmáért” díjat adományoz a

**Mosonmagyaróvár és Környéke Nyugdíjas Egyesület**

civil szervezet részére

a Mosonmagyaróváron és környékén élő több mint 1000 főt elérő, szépkorúak életminőségének javítása érdekében végzett színvonalas közösségépítő programok szervezéséért, a társadalmi felelősségvállalásban példamutató tevékenysége elismeréseként.

A díj átadására 2024. október 12. napján, a XXV. Mosonmagyaróvári Civil Napon kerül sor.

Tárgy: **„Mosonmagyaróvár Város Kiváló Szociális Dolgozója” díj, valamint az „Önkéntes Szociális Munkáért” elismerő oklevél adományozása**

**165/2024. (IX.12.) Kt. határozat**

Mosonmagyaróvár Város Önkormányzat Képviselő-testülete **„Mosonmagyaróvár Város Kiváló Szociális Dolgozója”** **díjat** adományoz

***Novics Bernadett***

*a Család- és Gyermekjóléti Központ intézményvezetője*

*részére*

a Család-és Gyermekjóléti Központban közel 10 éve, magasszintű szakmai tudással, következetességgel végzett munkája, valamint eddigi életpályáját jellemző szorgalma, kitartása, kollégákkal szemben segítőkész, empatikus hozzáállása és elhivatott, fáradhatatlan tevékenysége elismeréseként.

A díj a Szociális Munka Napja városi ünnepségen kerül átadásra.

**166/2024. (IX.12.) Kt. határozat**

Mosonmagyaróvár Város Önkormányzat Képviselő-testülete ***„Önkéntes Szociális Munkáért”* elismerő oklevelet** adományoz

1. ***Gondár György***, a Rotary Club Mosonmagyaróvár megbecsült tagja részére, aki elkötelezett és alázatos munkájával, önzetlen adományaival húsz éve rendületlenül támogatja a klub projektjeit.
2. ***Nagy Mária,*** a Moson Megyei Nők Egyesületének tagjarészére, aki fáradhatatlan segítőkészségének köszönhetően aktív résztvevője és szervezője az egyesület rendezvényeinek. Kedves egyénisége, mások problémája iránti érzékenysége sok rászorultnak segít a nehéz helyzetekben a Magyar Kékkereszt Egyesület Mosonmagyaróvári szenvedélybetegek utógondozó csoportjaiban is.
3. ***Dr. Antal-Varga Dóra*** háziorvosrészére, aki lelkiismeretesen végzett hivatása mellett nagy odaadással és fáradhatatlanul dolgozik a Hospice Házban és részt vesz az otthoni hospice ellátásban, mindemellett aktív szervezője, lebonyolítója és résztvevője több, más egyesület által szervezett jótékonysági programnak.

Az elismerő oklevelek a Szociális Munka Napja városi ünnepségen kerül átadásra.

**Az ülésen alkotott rendeletek jegyzéke**

**15/2024. (IX.13.) önkormányzati rendelet** Mosonmagyaróvár Város Önkormányzatának Szervezeti és Működési Szabályzatáról szóló 33/2019. (XI. 22.) önkormányzati rendelet módosításáról

**16/2024. (IX.13.) önkormányzati rendelet** az Önkormányzat 2024. évi költségvetéséről szóló 1/2024. (II. 16.) önkormányzati rendelet módosításáról

**17/2024. (IX.13.) önkormányzati rendelet** a lakások és helyiségek bérletéről szóló 29/2023. (IX.22.) önkormányzati rendelet módosításáról